கேள்வி: டி. கே. பத்மினி - விருதுகளும் கௌரவங்களும் பற்றி தகவல் சொல்.
பதில்: பத்மினி, 1963 ஆம் ஆண்டில் ''வளர்ச்சி'' என்ற ஓவியத்திற்காக சென்னையின் லலிதகலா அகாடமியிடமிருந்து சான்றிதழ் பெற்றார். இளம் ஓவியர்கள் மற்றும் சிற்பிகள் சங்கம் அவர்களின் வருடாந்திர விருதை 1965 ஆம் ஆண்டில் ''பெண்கள்'' என்ற இவரது ஓவியத்திற்காக பத்மினிக்கு வழங்கியது. 1967 ஆம் ஆண்டில் சென்னை, லலித் கலா அகாதமியிலிருந்து மேலும் இரண்டு விருதுகளைப் பெற்றார். ''கனவுநிலம்'' மற்றும் ''டான்'' என்ற ஓவியம் இவருக்கு விருதுகளைப் பெற்றுத்தந்தது. மலையாளநாடு வார இதழ் பத்மினியின் முதல் நினைவு தினத்தை முன்னிட்டு ஒரு பிரசுரத்தை வெளியிட்டது. கேரள லலித் கலா அகாதமி 2005 ஆம் ஆண்டில் ''டி. கே. பத்மினி, ஒரு மோனோகிராஃப்'' என்ற தலைப்பில் ஒரு புத்தகத்தை வெளியிட்டது. இதில் கானாயி குஞ்ஞிராமன் முன்னுரையும், பத்மினியின் தாய்வழி மாமாவும் வழிகாட்டியுமான டி. கே திவாகரன், பத்மினியின் கணவர் கே. தாமோதரன், கலைஞரின் வாழ்க்கையில் வழிகாட்டும் நபர்களில் ஒருவரான இடச்சேரி கோவிந்தன் நாயர் ஆகியோரின் நினைவுக் குறிப்புகளும் இடம்பெற்றன. தவிர பத்மினியின் 28 ஓவியங்களும் 8 வரைபடங்களின் வண்ண மறுஉருவாக்கமும் இடம்பெற்றன. 2012 ஆம் ஆண்டில், கேரள அரசின் தகவல் மற்றும் மக்கள் தொடர்புத் துறை, ''பட்டம் பரத்துன்ன பெண்குட்டி'' என்ற தலைப்பில் பத்மினியின் வாழ்க்கையைப் பற்றிய 30 நிமிட ஆவணப்படத்தைத் தயாரித்தது. வால்டர் டி க்ரூஸ் இயக்கிய இத்திரைப்படம் 2012 ஆம் ஆண்டில் சிறந்த ஆவணப்படத்திற்கான கேரள மாநில தொலைக்காட்சி விருது, 2013 ஆம் ஆண்டில் சர்வதேச ஆவணப்படம் , கேரள குறும்பட விழாவின் சிறப்பு நடுவர் விருது, 2013 ஆம் ஆண்டில் பெண் திரைப்பட விழாவில் சிறந்த ஆவணப்பட விருது ஆகிய மூன்று விருதுகளைப் பெற்றது. கேரள லலிதகலா அகாடமி இவரது பெயரில் ''டி. கே. பத்மினி புரஸ்காரம்'' என்ற வருடாந்திர விருதையும் நிறுவியுள்ளது.